CELEX: 21997D0227(01)
Language: hr
Date: 1996-10-28 00:00:00
Title: Odluka Zajedničkog odbora EGP-a br. 56/96 od 28. listopada 1996. o izmjeni Protokola 31 uz Sporazum o EGP-u, o suradnji na posebnim područjima izvan područja četiriju sloboda

11/Sv. 090
            
            
               HR
            
            
               Službeni list Europske unije
            
            
               122
            
         21997D0227(01)
   
               L 058/50
            
            
               SLUŽBENI LIST EUROPSKE UNIJE
            
            
               28.10.1996.
            
         
      ODLUKA ZAJEDNIČKOG ODBORA EGP-A
   
   br. 56/96
   od 28. listopada 1996.
   o izmjeni Protokola 31 uz Sporazum o EGP-u, o suradnji na posebnim područjima izvan područja četiriju sloboda
   ZAJEDNIČKI ODBOR EGP-A,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da Uredba Vijeća (EEZ) br. 1612/68 od 15. listopada 1968. o slobodi kretanja radnika unutar Zajednice (1) čini dio Priloga V. Sporazumu;
   budući da Odluka Komisije 93/569/EEZ od 22. listopada 1993. o provedbi Uredbe Vijeća (EEZ) br. 1612/68 o slobodi kretanja radnika unutar Zajednice, a posebno vezano uz mrežu nazvanu Eures (Europske usluge zapošljavanja) (2) uključena je u Prilog V. Sporazumu Odlukom Zajedničkog odbora EGP-a br. 7/94 o izmjeni Protokola 47 i određenih priloga Sporazumu o EGP-u (3);
   budući da su obavljene određene pripreme kako bi države EFTA-e financijski doprinijele i sudjelovale u sustavu Eures;
   budući da bi načine sudjelovanja država EFTA-e, a posebno njihov financijski doprinos trebale urediti relevantne odredbe utvrđene u članku 81. Sporazuma;
   budući da se čini prikladnim proširiti suradnju između ugovornih stranaka uključujući mrežu Europskih usluga zapošljavanja (Eures);
   budući da Protokol 31 uz Sporazum bi stoga trebalo izmijeniti kako bi osigurao načine sudjelovanja država EFTA-e i omogućio da ojačana suradnja u području zapošljavanja započne od 1. siječnja 1996.,
   ODLUČIO JE:
   Članak 1.
   Sljedeći se članak dodaje Protokolu 31 uz Sporazum:
   
      „Članak 15.
      Zapošljavanje
      1.   Suradnja u području zapošljavanja jača se sudjelovanjem država EFTA-e u mreži Europskih usluga zapošljavanja (Eures). Države EFTA-e sudjeluju od 1. siječnja 1996. u svim raznim aktivnostima Zajednice pod Euresom uključujući razmjenu informacija, sastanke stručnjaka, seminare, konferencije i druga povezana događanja.
      2.   Države EFTA-e financijski doprinose aktivnostima iz stavka 1. u skladu s člankom 82. stavkom 1. točkom (a) Sporazuma.
      3.   Države EFTA-e u potpunosti surađuju u radnoj skupini i drugim tijelima koja pomažu Komisiji u upravljanju, razvoju i provedbi aktivnosti povezanih s mrežom Eures.
      4.   Stavci 1. do 3. gore se ne primjenjuju na Lihtenštajn prije 1. siječnja 1998. Nakon toga primjenjuju se na Lihtenštajn ovisno o rezultatu zajedničkog izvješća na koji se upućuje u članku 9. Protokola 15 uz Sporazum.”
   
   Članak 2.
   Ova Odluka stupa na snagu 1. studenoga 1996., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a. Primjenjuje se od 1. siječnja 1996.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 28. listopada 1996.
      
         
            Za Zajednički odbor EGP-a
         
         
            Predsjednik
         
         H. HAFSTEIN
         
      
   
   
      (1)  SL L 257, 19.10.1968., str. 2.
   
      (2)  SL L 274, 6.11.1993., str. 32.
   
      (3)  SL L 160, 28.6.1994., str. 1.